கேள்வி: செங்கழுத்து உள்ளான் - இனப்பெருக்கம் பற்றி விளக்கவும்.
பதில்: File:Phalaropus lobatus MWNH 0244.JPG இந்த இனப் பறவைகளில், ஆண் பறவைகளை விட பெண் பறவைகள் பெரியதாகவும் பிரகாசமான நிறத்துடனும் இருக்கும். இனப்பெருக்க காலத்தில் பெண் பறவைகளே ஆண் பறவைகளை பின் தொடர்ந்து காதலூட்டத்தை நிகழ்த்தும். மேலும் மூட்டையிடுதல் முடிந்து முட்டைகளை ஆண் அடைகாக்கும் வரை மற்ற பெண் பறவைகளிடமிருந்து தன் துணையைப் பாதுகாக்கும். ஆண் பறவைகள் அடைகாத்தால், குஞ்சு வளர்ப்பு பணிகளையும் செய்கின்றன. அதே நேரத்தில் பெண் பறவை மற்றொரு துணையை கண்டுபிடிக்க முயற்சி செய்யக்கூடும். ஆண் பறவை தனது முட்டைகளை வேட்டையாடிகளிடம் இழந்தால், அது தன் அசல் துணையுடனோ அல்லது ஒரு புதிய துணையிடனோ மீண்டும் இணையும். இனப்பெருக்க காலத்தில் மிகவும் தாமதமாகிவிட்டால், முட்டைகளை அடைகாத்தல், குஞ்சுகளை கவனித்துக்கொள்ளுதல் பொறுப்பை ஆண் பறவைகளிடம் விட்டுவிட்டு, பெண் பறவைகள் தங்கள் தெற்கு நோக்கிய வலசையைத் தொடங்கிவிடுகின்றன. File:Redneckedphalaropechick.jpg இந்தப் பறவையின் கூடு என்பது ஒரு சிறிய மேட்டின் புல் நிறைந்த சிறு பள்ளமாகும். பொதுவாக நான்கு முட்டைகளை இடும். அடைகாத்தல் காலம் சுமார் 20 நாட்கள் ஆகும். குஞ்சு பொரித்த 20 நாட்களுக்குள் இளம் பறவைகளால் பறக்க முடியும்.
கேள்வி: செங்கழுத்து உள்ளான் - உணவு குறித்து விரிவாக சொல்லுங்கள்.
பதில்: உப்பங்கழிகள் ஏரிகள் ஆகியவற்றில் கூட்டமாக நீந்தியபடி இரைதேடும் இது நீரில் சுற்றிச் சுழன்றும் வட்டமடித்தும் தன்னை நெருங்குபவர்களைப் பற்றி கவலைப்படாது இரை தேடியபடி இருக்கும். பிளேங்டன், பூச்சிகள் அவற்றின் முட்டை ஆகியவற்றைக் கடல் நீரிலும் உள்நாட்டு நீர்நிலைகளிலும் தேடித்தின்னும் ஒன்றோடு ஒன்று நெருங்கியபடி கூட்டமாக ஓரிடத்திலிருந்து மற்றோரிடத்திற்கு பறக்கும். தமிழ்நாட்டுப் பறவைகள் முனைவர் க.ரத்னம்-மெய்யப்பன் பதிப்பகம்,பக்கம் எண்:54